มีลอด เอบอดีพูร์

มีลอด เอบอดีพูร์ แกแรแฮแซนลู (; การถอดเป็นอักษรโรมัน: Mīlād Ebādīpūr Ghara Hasanlū; 17 ตุลาคม ค.ศ. 1993 –) เป็นนักวอลเลย์บอลชายชาวอิหร่าน ปัจจุบันเล่นให้กับแปกีแยแอ สกราแบวคาตุฟและทีมชาติอิหร่านในตำแหน่งตัวตีตรงข้าม

ประวัติ 
เอบอดีพูร์เริ่มต้นอาชีพนักวอลเลย์บอลกับสโมสรแคเลฮ์ มอแซนแดรอน ในปี ค.ศ. 2011 โดยเขาได้พาทีมคว้าแชมป์อิหร่านซูเปอร์ลีก 2 สมัย และวอลเลย์บอลชิงแชมป์สโมสรเอเชีย 1 สมัย หลังจากนั้นเขาย้ายไปยังสโมสรชอฮ์รดอรี อูรูมีเย ก่อนจะย้ายมาอยู่กับแซร์มอเยแบงก์เตหะรานในฤดูกาล 2016–17 ซึ่งเขาพาทีมคว้าแชมป์อิหร่านซูเปอร์ลีก 2016–17 และวอลเลย์บอลชิงแชมป์สโมสรเอเชีย (2016, 2017) นอกจากนี้เขายังได้รับรางวัลตัวตบหัวเสายอดเยี่ยมทั้งสองครั้ง

หลังจากนั้นเขาได้เล่นให้กับอัลรัยยานในประเทศกาตาร์เป็นระยะเวลาสั้นๆ และในฤดูกาลต่อมาได้ย้ายมาเล่นให้กับสโมสรแปกีแยแอ สกราแบวคาตุฟ หนึ่งในทีมที่ประสบความสำเร็จมากที่สุดในปลุสลีกา ซึ่งเขาได้รับรางวัลชนะเลิศโปลิชแชมเปียนชิพ ในฤดูกาล 2017–18 และโปลิชซูเปอร์คัป 2 สมัย ในฤดูกาล 2017, 2018

ในปี ค.ศ. 2016 เอบอดีพูร์ได้ทำหน้าที่เป็นผู้เล่นคนสำคัญในการช่วยพาทีมชาติอิหร่านผ่านการคัดเลือกกีฬาโอลิมปิกเป็นครั้งแรกในประวัติศาสตร์ ในการแข่งขันกีฬาโอลิมปิกฤดูร้อน 2016 และเขาพาทีมจบอันดับที่ 5 และในปี ค.ศ. 2017 เขาได้รับรางวัลเหรียญทองแดงจากการแข่งขันวอลเลย์บอลชายเวิลด์แกรนด์แชมเปียนคัพ 2017 นอกจากนี้เอบอดีพูร์ยังได้รับรางวัล ตัวตบหัวเสายอดเยี่ยม

สังกัดสโมสร 
  แคเลฮ์ มอแซนแดรอน (2011–2014)
  ชอฮ์รดอรี อูรูมีเย (2014–2016)
  แซร์มอเยแบงก์เตหะราน (2016–2017)
  อัลรัยยาน (2017)
  แปกีแยแอ สกราแบวคาตุฟ (2017–ปัจจุบัน)

เกียรติประวัติ

สโมสร
 อิหร่านซูเปอร์ลีก ฤดูกาล 2011–12 -  ชนะเลิศ, ร่วมกับแคเลฮ์ มอแซนแดรอน
 อิหร่านซูเปอร์ลีก ฤดูกาล 2012–13 -  ชนะเลิศ, ร่วมกับแคเลฮ์ มอแซนแดรอน
 อิหร่านซูเปอร์ลีก ฤดูกาล 2016–17 -  ชนะเลิศ, ร่วมกับแซร์มอเยแบงก์เตหะราน
 โปลิชซูเปอร์คัป 2017 -  ชนะเลิศ, ร่วมกับแปกีแยแอ สกราแบวคาตุฟ
 ปลุสลีกา ฤดูกาล 2017–18 -  ชนะเลิศ, ร่วมกับแปกีแยแอ สกราแบวคาตุฟ 
 โปลิชซูเปอร์คัป 2018 -  ชนะเลิศ, ร่วมกับแปกีแยแอ สกราแบวคาตุฟ

ทีมชาติ
 เอเชียนเกมส์ 2014 –  เหรียญทอง
 วอลเลย์บอลชายเวิลด์แกรนด์แชมเปียนคัพ 2017 –  เหรียญทองแดง
 เอเชียนเกมส์ 2018 –  เหรียญทอง

บุคคล
 วอลเลย์บอลชายชิงแชมป์สโมสรเอเชีย 2016 "ตัวตบหัวเสายอดเยี่ยม"
 วอลเลย์บอลชายชิงแชมป์สโมสรเอเชีย 2017 "ตัวตบหัวเสายอดเยี่ยม"
 วอลเลย์บอลชายเวิลด์แกรนด์แชมเปียนคัพ 2017 "ตัวตบหัวเสายอดเยี่ยม"

อ้างอิง

แหล่งข้อมูลอื่น 
 
 FIVB profile
 มีลอด เอบอดีพูร์ ที่ cev.lu
 มีลอด เอบอดีพูร์ ที่ plusliga.pl

บุคคลที่เกิดในปี พ.ศ. 2536
บุคคลที่ยังมีชีวิตอยู่
นักวอลเลย์บอลชาวอิหร่าน
นักกีฬาเหรียญทองเอเชียนเกมส์ชาวอิหร่าน
นักวอลเลย์บอลในโอลิมปิกฤดูร้อน 2016
ผู้เล่นสโมสรวอลเลย์บอลสกราแบวคาตุฟ
นักวอลเลย์บอลในโอลิมปิกฤดูร้อน 2020
บุคคลจากจังหวัดอาเซอร์ไบจานตะวันตก
ตัวตบหัวเสาวอลเลย์บอล